# EdX

* «EDX» redirigeix aquí. Vegeu-ne altres significats a «Espectroscòpia de raigs X per dispersió d'energia».
edX és un proveïdor de Massive Open Online Course (MOOC). Aquesta plataforma proporciona cursos de nivell universitari en línia, d'àmbits molt diversos i a nivell mundial. A més a més, ofereix una quantitat important de cursos de caràcter gratuït. Edx també realitza investigacions sobre el procés d'aprenentatge basades en les experiències que recull de la seva pròpia plataforma educativa. EdX es diferencia d'altres proveïdors de cursos MOOC, com ara Coursera i Udacity, ja que és una organització sense ànim de lucre i es recolza en una plataforma de programari lliure anomenat Open edX.
L'Institut de Tecnologia de Massachusetts i la Universitat Harvard van crear edX al maig de l'any 2012. Actualment, més de 70 escoles, organitzacions sense ànim de lucre i empreses ofereixen o tenen previst oferir cursos a edX. A partir del 29 de desembre de l'any 2016, edX compta amb uns 10 milions d'estudiants que participen en més de 1,270 cursos en línia.

## Funcionament

EdX ofereix certificats de formació que garanteixen la realització amb èxit del curs. Per altra banda, alguns cursos són són reconeguts amb crèdits oficials. EdX ofereix diverses maneres de regular els cursos i això perment que els estudiants puguin escollir aquells que s'adapten millor a les seves necessitat i possibilitas econòmiques.

## Recerca

A més de les ofertes educatives, edX també és una plataforma que s'utilitza per elaborar recerca sobre l'aprenentatge i l'educació a distància. La plataforma permet recopilar el comportament dels estudiants i fer-ne l'anàlisi de dades. Un equip d'investigadors de Harvard i el MIT, encapçalats per David Pritchard i Lori Breslow, va publicar els seus resultats inicials el 2013. Les escoles i organitzacions membres d'edX també realitzen la seva pròpia investigació utilitzant dades extretes dels seus cursos. La recerca té la clara voluntat de millorar la qualitat dels cursos, fomentar la realització de cursos a distància i comparar els resultats d'aprenentatge dels cursos tradicionals en comparació als realitzats dins del campus digital.
EdX ha participat amb institucions educatives dels Estats Units, Xina, Mongòlia, Japó per utilitzar cursos edX en "aules mixtes". En els models d'aprenentatge combinat, les classes tradicionals inclouen un component interactiu en línia. La Universitat Estatal de San José (SJSU) es va associar amb edX per oferir el curs "Introducció a la informàtica i la programació". SJSU va publicar un informe inicial sobre el projecte al febrer de 2013 i els resultats inicials van mostrar una disminució de les taxes de fracàs en relació als quadrimestres anteriors. El percentatge d'estudiants que necessitaven recuperar part del curs va baixar del 41% en el format tradicional al 9% per a aquells que prenien el curs mixt edX. A la primavera del 2013, Bunker Hill Community College i Massachusetts Bay Community College van implementar els primers cursos privats en línia. Les universitats van incorporar un curs de programació Python desenvolupat per MIT dins de la plataforma edX i van aconseguir resultats positius.

## Open edX

Open edX és el programari que utilitza la plataforma i és de codi obert i desenvolupat integrment per EdX. Com que es tracte d'un progremari obert, aquest es troba a disposició de tothom i de manera totalment gratuïta. L'1 de juny del 2013, edX va obrir tota la seva plataforma i es pot trobar a GitHub.
El programari Open EdX es basa gairebé exclusivament en "Python", utilitzant Django com a marc d'aplicacions web.

### Ús

Diverses institucions d'educació superior utilitzen l'Open edX per proporcionar serveis MOOC, com ara St. George's Online University, la plataforma MIT de MITx i la University of La Serena.
Algunes empreses privades també utilitzen Open edX per proporcionar formació als seus clients. Per exemple, MongoDB, utilitza la "Mongo University", creada amb Open edX, per proporcionar formació pel seu producte. L'aplicació mòbil llançada per aquesta plataforma funciona de manera similar. L'aplicació EdX ofereix classes universitàries gratuïtes de les principals universitats i es aquesta aplicació es pot descarregar gratuïtament tant per a usuaris d'Android com per iOS.

## Lideratge

El mes març del 2014, l'edX va nomenar a Wendy Cebula, antic COO de Vistaprint, com a president i cap d'operacions. El gerent general, Anant Agarwal, del MIT, va declarar que Cebula aportaria "un aspecte empresarial" i ajudaria a les organitzacions sense ànim de lucre a tenir accés a "millors oportunitats comercials". Alan M. Garber, de la Universitat Harvard, assistit per Michael D. Smith, un informàtic que és degà de la Facultat de Filosofia i Lletres, s'encarrega de gestionar les contribucions de Harvard. El disseny d'un model de negoci viable i sostenibile és una de les principals característiques d'aquesta empresa.

## Història

EdX va ser fundada el mes de maig del 2012 per científics de Harvard i el MIT. Gerry Sussman, Anant Agarwal, Chris Terman i Piotr Mitros van impartir el primer curs edX de circuits i electrònica del MIT, amb 155.000 estudiants de 162 països deferents. El 2013 es van associar amb Stanford i al juny del 2013 van arribar a un milió d'estudiants.
El mes de setembre del 2014 edX va anunciar una iniciativa interactiva vinculada a l'educació secundària.
El mes d'octubre del 2014 edX va anunciar cursos d'Educació Professional, i el mes de març del 2015 es va associar amb Microsoft.
A l'abril del 2015, EdX es va associar amb la Universitat Estatal d'Arizona per iniciar l'Acadèmia Global Freshman.
El mes de setembre de 2016, edX va llançar 19 programes de MicroMasters.
El mes de febrer de 2017, edX va llançar 16 programes de MicroMasters i el mes de juliol de 2017 aquesta plataforma es va associar amb IL & FS Financial Services (IFIN) per llançar el portal en línia de l'Acadèmia IFIN amb cursos edX.

## Instruccions pels participants

A finals del 2013, diversos països i entitats privades van anunciar la seva adopció de la plataforma EDX Open Source per llançar noves iniciatives formaives. Deu universitats xineses es van unir per formar una iniciativa d'educació en línia a la Xina, anomenada XuetangX. Per altra banda, més de 100 institucions d'ensenyament superior a França es van unir sota la direcció del Ministeri d'Educació francès per oferir cursos en línia a França. La Fundació Queen Rania per a l'Educació i el Desenvolupament (QRF), també va crear Edraak com el primer portal MOOC del món àrab i el Fons Monetari Internacional està utilitzant la plataforma edX per pilotar cursos de formació en línia en economia i finances.

## Referències

* 1 2 «Year in Review: edX in 2016», 29 desembre 2016. [Consulta: 10 març 2017].
* ↑ «edX Terms of Service».
* ↑ «Edx.org Traffic, Demographics and Competitors - Alexa» (en anglès). Arxivat de l'original el 2018-04-13.
* ↑ «About Us».
* ↑ «MOOCs by the numbers: How do EdX, Coursera and Udacity stack up?», 15-08-2013.
* ↑ Lewin, Tamar «Harvard and M.I.T. Offer Free Online Courses» (en en-us). The New York Times, 02-05-2012 [Consulta: 31 octubre 2017].
* ↑ «Schools and Partners».
* ↑ Studying Learning in the Worldwide Classroom: Research Into edX's First MOOC, RPA Journal, June 14, 2013, By Lori Breslow, David E. Pritchard, Jennifer DeBoer, Glenda S. Stump, Andrew D. Ho, and Daniel T. Seaton.
* ↑ http://blog.edx.org/news-about-edx-certificates?track=blog
* ↑ «Verified Certificate».
* ↑ «XSeries».
* ↑ «edX FAQs». edX. [Consulta: agost 26, 2012].
* ↑ Laura Pappano (Nov. 2, 2012), "The Year of the MOOC," The New York Times.
* ↑ Nick DeSantis «Harvard and MIT Put $60-Million Into New Platform for Free Online Courses». The Chronicle of Higher Education, May 2, 2012 [Consulta: maig 3, 2012].
* ↑ Tamar Lewin «Harvard and M.I.T. Team Up to Offer Free Online Courses». The New York Times, May 2, 2012 [Consulta: maig 3, 2012].
* ↑ Studying Learning in the Worldwide Classroom: Research Into edX's First MOOC, RPA Journal, juny 14, 2013, By Lori Breslow, David E. Pritchard, Jennifer DeBoer, Glenda S. Stump, Andrew D. Ho, and Daniel T. Seaton.
* ↑ «edX». edX.
* ↑ Faculty of Arts and Sciences/Harvard College Fun (Sept/Oct 2013), "On the Leading Edge of Teaching."
* ↑ Ellen Junn and Cathy Cheal of San Jose State University report on the universities' efforts to incorporate MIT's Electronics and Circuits course 6.002x Little Hoover Commission Public Hearing Testimony
* ↑ «MOOCs in the Community College: Implications for Innovation in the Classroom - Online Learning Consortium, Inc Arxivat 2014-08-10 a Wayback Machine.».
* ↑ «SPOCs: Small private online classes may be better than MOOCs.».
* ↑ «Stanford to collaborate with edX to develop a free, open source online learning platform».
* ↑ «EdX-platform».
* ↑ «Open edX Architecture». edX Inc.. [Consulta: 30 abril 2017].
* ↑ «About Online SGU». [Consulta: 15 agost 2017].
* ↑ «Residential MITx Office of Digital Learning Arxivat 2017-10-01 a Wayback Machine.». [Consulta: 15 agost 2017].
* ↑ «Terminos del servicio Campus Digital Arxivat 2018-07-21 a Wayback Machine.». [Consulta: 15 agost 2017].
* ↑ «How MongoDB University Online Courses are Produced Arxivat 2015-09-05 a Wayback Machine.». [Consulta: 15 agost 2017].
* ↑ «EdX app offers free college classes from major universities» (en en-us). WHNT.com, 31-07-2017 [Consulta: 31 octubre 2017].
* ↑ «With Eye Toward Financial Self-Sufficiency, edX Hires Businesswoman Cebula as President and COO». Harvard Crimson, 25-03-2014. [Consulta: 8 abril 2014].
* ↑ «Interview with edX President Anant Agarwal». Degree of Freedom (MOOC blog), 10-05-2013. [Consulta: 10 maig 2013].
* ↑ Conway, Madeline R. «EdX Enrollment Reaches Seven Digits». The Harvard Crimson, June 20, 2013 [Consulta: juliol 19, 2014].
* ↑ Korn, Melissa «Corporate Training Gets an Online Refresh». The Washington Post, October 1, 2014 [Consulta: octubre 22, 2014].